Copa del Rey

Se også Copa del Rey (andre betydninger).Copa del Rey er en årlig cup for spanske fotballag. Dens fulle navn er Campeonato de España-Copa de Su Majestad el Rey. Den var egentlig kjent som Copa del Ayuntamiento de Madrid (Madrids byrådscup). Mellom 1905 og 1932 var den kjent som Copa de S.M. El Rey Alfonso XIII (Hans Majestet Kong Alfonso den åttendes cup). Mens Spania var republikk på 1930-tallet, var turneringen kjent som Copa del Presidente de la República (Republikkens presidentcup) eller bare ved forkortelsen Copa de España (den spanske cupen). I årene med Francos diktatur var turneringens navn Copa de S.E. El Generalísimo eller Copa del Generalísimo (Den eneherskende generalscup).


== Format ==
Før den spanske serien ble startet i 1928 var cupen det eneste nasjonale mesterskapet. Lagene kvalifiserte seg via regionale ligaer. I årenes løp har man benyttet flere formater, blant annet med gruppespill. Deltakelsen er begrenset til de to øverste divisjonene (Primera Division og Segunda División A), samt 23 lag fra det tredje øverste nivået (Segunda Division B). I tillegg får vinneren av fjerde nivå (Tercera Division) delta, men hvis dette er et B-lag så får neste lag på listen delta. I de første rundene spilles bare én kamp, der laget fra den nederste divisjonen får hjemmebanefordelen. I sekstendedels-, åttendedels-, kvart- og semifinalene spilles det best av to kamper. Finalen er én enkelt kamp som skal spilles på nøytral bane. Vinneren kvalifiseres for den spanske Supercupen og for en plass i UEFA-cupen påfølgende sesong.


== Finaler ==


== Oversikt etter klubb ==
FC Barcelona/Barcelona CF
1910, 1912, 1913, 1920, 1922, 1925, 1926, 1928, 1942, 1951, 1952, 1953, 1957, 1959, 1963, 1968, 1971, 1978, 1981, 1983, 1988, 1990, 1997, 1998, 2009, 2012, 2015, 2016, 2017, 2018, 2021: 31
Athletic Bilbao/Atlético Bilbao
1903, 1904, 1910, 1911, 1914, 1915, 1916, 1921, 1923, 1930, 1931, 1932, 1933, 1943, 1944, 1945, 1950, 1955, 1956, 1958, 1969, 1973, 1984: 23
Antallet cupseiere Athletic Bilbao har er omdiskutert, ettersom 1902-cupen ble vunnet av Club Vizcaya, et lag blandet med spillere fra Athletic Club og Bilbao FC. I 1903 slo disse to klubbene seg sammen og dannet Athletic Club Bilbao. Pokalen fra 1902 står på utstilling i Athletics museum [1] og klubben inkluderer seieren i sin merittliste.[2]. Likevel inkluderer ikke Primera Division (eller La Liga) og Det spanske fotballforbundet dette i sine offisielle statistikker.
Real Madrid/Madrid CF/Madrid FC
1905, 1906, 1907, 1908, 1917, 1934, 1936, 1946, 1947, 1962, 1970, 1974, 1975, 1980, 1982, 1989, 1993, 2011: 18
Atlético Madrid
1960, 1961, 1965, 1972, 1976, 1985, 1991, 1992, 1996: 9
Valencia CF
1941, 1949, 1954, 1967, 1979, 1999, 2008, 2019: 8
Real Zaragoza
1964, 1966, 1986, 1994, 2001, 2004: 6
Sevilla FC/Sevilla CF 
1935, 1939, 1948, 2007, 2010: 5
Racing de Irún/Real Unión
1913, 1918, 1924, 1927: 4
RCD Espanyol/RCD Español
1929, 1940, 2000, 2006: 4
Real Sociedad/Club Ciclista
1909, 1987, 2020: 3
Real Betis
1977, 2005: 2
Deportivo de La Coruña
1995, 2002: 2
Club Vizcaya
1902: 1
Arenas Club de Getxo
1919: 1
RCD Mallorca
2003: 1
Levante UD
1937: 1


== Navneendringer ==
Real Madrid var tidligere kjent som «Madrid FC», og fikk ikke navnet «Real» før i 1920. Mellom 1931 og 1939 droppet klubben igjen navnet «Real» (som betyr kongelig, men landet var nå styrt som republikk av Franco). I 1941 ble ikke-spanske navn bannlyst, og dermed ble FC Barcelona og Sevilla FC til «CF Barcelona» og «Sevilla CF», mens Athletic Bilbao forandret stavemåten til «Atlético». RCD Espanyol var kjent som «RCD Español» til 1995.